**ВАЖНА НАПОМЕНА**

Предуговором или уговором о купопродаји некретнине за коју се одобрава субвенција мајкама новорођеног детета, односно реализација права на новчана средства за изградњу, учешће у куповини, односно куповину породично-стамбене зграде или стана по основу рођења детета може остварити мајка за дете рођено 1. јануара 2022. године и касније, **неопходно је дефинисати динамику исплате укупне цене некретнине, на тај начин што ће бити обавезно назначено да ће 20% укупне цене некретнине бити исплаћено из средстава буџета Републике Србије, која су одобрена на име субвенције**.

Подносилац захтева/купац некретнине **НЕ МОЖЕ ДА ИСПЛАТИ ПРОДАВЦУ ПУНУ ЦЕНУ ВРЕДНОСТИ НЕКРЕТНИНЕ** која се купује и средствима одобреним на име субвенције мајкама, пре реализације средстава ове субвенције и доношења решења о исплати средстава на име субвенције за куповину стана или изградњу некретнине.

Конкретно, подносилац захтева за добијање субвенције/купац некретнине, може исплатити продавцу некретнине највише до 80% вредности цене те некретнине, пре реализације субвенције и исплате вредности субвенције (20% од цене некретнине).

Ово из разлога обавезе подносиоца захтева/купца некретнине на пренос средстава одобрених на име субвенције за куповину/изградњу некретине на рачун продавца некретнине и обавезе достављања доказа о тој исплати Министарству за бригу о породици и демографију.